Den Nord-Cimbriske Tilskuer, 1829-06-09
Blandinger. Fra Norge haves endnu følgende Efterretninger om Urolighederne i Christiania den 17de Mai, Justits= og Politiedepartementet har under 18de Mai ladet kundgjøre, at de strængeste Undersøgelser om det Passerede ere anordnede, og at Resultatet deraf i sin Tid skal vorde bragt til offentlig Kundskab. Ligeledes er bleven offentlig bekjendtgjort den Rapport som Politiemester Gjerdrum i Christiania under f. D. har indsendt til Stiftamtmandskabet, hvoraf erfares Følgende: Allerede i flere Dage havde der været Rygter i Omløb, at Studenterne vilde høitideligholde den 17de Mai, at Dampskibet Constitutionen ved sin Ankomst skulde blive hilset paa en extraordinair Maade, og at der i flere Nætter var fundet Sedler, paa Gaderne med: den 17de Mai," samt at det samme fandtes skrevet paa Porte og Gadehjørner, hvisaarsag Politiet besluttede at antage som overordentlig Assistence for benævnte Dag henved 50 af Byens agtværdige og sindige Borgere. Kl. 6 1/2 om Aftenen indtraf Dampskibet, Bryggerne vare besatte med en usædvanlig Mængde Mennesker, som, under Anførsel af Studenter, modtog det med Bierregaards Nationalsang, Hurra og Klappen i Hænderne. Derpaa trak Folkemassen, med Studenterne i Spidsen, under Sang og Hurraraab igjennem Gaderne til Universitetsgaarden og Studentersamfundets Locale, Politiet søgte vel at forhindre dette, men uden Nytte, da Mængden var for stor og de Personer som vare i Spidsen, ikke at formaae til at frafalde deres Forsæt, selv ikke Stiftamtmandens egen Advarsel blev respecteret. Folkemassen, nogle Tu finde, trak nu hen paa Torvet, hvor Politiemesteren og hans Adjutant tilhest atter forgiæves anvendte Advarsler og Formaninger. Kl. 10 1/2 indfandt Magistraten sig paa Torvet, og, efter at have høit oplæst Grundlovens 99de § og 3 Gange vedkommende Artikler af Landsloven, befalte i Kongens og Lovens Navn enhver Tilstedeværende at begive sig bort; men Forsamlingen blev staaende urokkelig og vedblev af og til at raabe Hurra. Kl. 11 rykkede et Detaschement ridende Jægere og et Compagnie Fodjægere op, under Commandanten Hr. Generalmajor Wedel Jarlsbergs egen Anførsel. Hans Tale blev heller ikke ændset, hvorpaa Militairet rykkede frem mod Folkemængden, som, fordrevne fra et Sted, samlede sig igjen paa et andet, under vedholdende Piben og Hurraraaben, og saaledes gik det indtil over Midnat. Opfordring til enhver Jndvaaner af Christiania, (uden Hensyn til hans borgerlige Stilling) der elsker sin Konge og Fædreneland: "De Scener, der have fundet Sted den 17de Mai, behøver jeg ei at skildre Eder, Medborgere! Deres Erindring er skreven med Blod i vore Hjerter. Vor første Handling, maa være, at berolige vor store Konge; ligesom vor nærværende største Bekymring er, at Efterretningen derom, sandsynligviis, har saaret og foruroliget hans ædle Faderhjerte og forbittret ham de Timer, han anvender til at berede de Nationers Held, Forsynet bestemte ham til at gjøre lykkelige, ved sin liberale og vise Regjering. Denne vor Opfordring har derfor til Hensigt, at kalde Christianias Jndvaanere sammen, for at beslutte en Adresse, udfærdiget til Hs. Maj., hvori Tildragelserne, skildrede med Sandhedens Farver, blive ham forelagte, og hvori vi frembringe Bevidnelsen om vor urokkelige Troskab og uforanderlige Kjærlighed. Adressen maa fremdeles indeholde den underdanigste Begjæring, at Generalmajor, Baron Wedel-Jarlsberg maa bortfjernes fra sin Post som Commandant i Christiania, hvor han er bleven Gjenstand for Jndvaanernes hæftigste Uvillie, og saaledes maa antages at have tabt den offentlige Tillid, der er saa nødvendig, for at han kan opfylde sine Functioner som Byens militaire Embedsmand. Om det er med eller uden Grund, Generalmajor Wedel har paadraget sig denne Uville, om han har opført sig saaledes, at han virkelig fortjener at have tabt Tilliden, derom være det langt fra os at fælde nogen Dom. - Lieutnanterne Wilse og Hadeln ved Fodjægerne nævnes i Morgenbladet med Høiagtelse for deres viste Conduite, og som unge Mænd der i høi Grad fortjen at vorde kjendte af Nationen, men paa en ganske anden Maade end Cavallerielieutnant Morgenstjerne. Lieutnant Wedel nævnes formedelst hans rasende Ridning under Anfaldet paa Borgerne, da han havde den hæderlige Function at frembringe sin Faders befaling; Gaae paa splidt ad,"Lieutnant Neumann synes at have viist megen Jver, men er alligevel mere Gienstand for Latter end for Harme.